మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
చివరి పరపతి సమావేశంలో రాజన్ ఏం చేస్తారు?
ఆర్ బీఐ గవర్నర్ రఘురామ్ రాజన్ ఈ ఏడాది సెప్టెంబర్ 4న పదవీ విరమణ చేస్తున్నారు.
TNN | Updated:
Aug 9, 2016, 07:55AM IST
ఆర్ బీఐ గవర్నర్ రఘురామ్ రాజన్ ఈ ఏడాది సెప్టెంబర్ 4న పదవీ విరమణ చేస్తున్నారు. తదనంతరం తాను ఆ పదవి పొడిగింపును కోరుకోవడం లేదని, విద్యా వ్యవస్థలో భాగం అవ్వాలనుకుంటున్నానని ఇదివరకే రాజన్ ప్రకటించారు. కాగా మంగళవారం ఆయన చివరి ద్రవ్య విధాన పరపతి సమీక్షా సమావేశంలో పాల్గొనున్నారు. ఈ సమావేశంలో ఆయన ఎలాంటి నిర్ణయాలను తీసుకుంటారో అందరూ ఆసక్తిగా ఎదురు చూస్తున్నారు. ఇప్పటికే ఆర్ బీఐ రేట్ల విషయంలో అధిక వడ్డీరేట్లను కొనసాగిస్తున్నారని రాజన్ పై విమర్శలు ఉన్నాయి. కనుక తాను వెళ్లే ముందు వడ్డీరేట్లను తగ్గిస్తారని కొందరు నిపుణులు భావిస్తున్నారు. అయితే మరికొందరు మాత్రం ఆ విషయంలో ఎలాంటి నిర్ణయం తీసుకోకుండా అక్టోబరుకు వాయిదా వేసే అవకాశం ఉందని అంటున్నారు. ద్రవ్యోల్బణం నియంత్రణ, లక్ష్య సాధనపై కూడా రాజన్ మాట్లాడొచ్చు. అలాగే అతను మరో నెల రోజుల్లో పదవీ విరమణ చేస్తారు కనుక ఆ విషయమ్మీద, అలాగే కొత్త గవర్నర్ ఎవరనే విషయంపై ఏదైనా వ్యాఖ్యలు చేసే అవకాశం ఉంది.